### 7.     Beslutning af vision og mål samt overordnede principper for trafikstrukturen i tilknytning til det videre arbejde med Infrastrukturplan for [adresse]

**Åbent**

Sagsnr.: 326-2018-34938       J.nr.: 05.00.00           Dokumentnr.:
326-2021-184123

**Sagstype**

Beslutning.

**Resume og sagens baggrund**

På investeringsoversigten for 2019 er der afsat et
rådighedsbeløb på 0,6 mio. kr. til en infrastrukturplan for [adresse].
Rådighedsbeløbet er frigivet den 27. februar 2019. Infrastrukturplanen har
senest været politisk behandlet på Teknik- og Miljøudvalgets møde den 3. juni
2021, hvor trængselsbelastede og trafikfarlige lokaliteter samt input fra
dialogforum blev drøftet. Udvalget skal nu tage stilling til vision og mål for
infrastrukturplanen samt hovedtrafikstruktur for alle trafikanttyper.

**Indstillinger**

Chefen for Vej, Ejendom og Affald indstiller,

1.    at vision og mål,
som skitseret i Bilag 1, fastlægges for det videre arbejde med
Infrastrukturplanen, og at

2.    at de viste
principper for trafikstrukturen for alle trafikanttyper i Bilag 2, danner
grundlag for det videre arbejde med infrastrukturplanen.

**Behandling**

Teknik- og Miljøudvalget.

**Sagsfremstilling**

Infrastrukturplan for [adresse] er tids- og
procesmæssigt opdelt i flere faser. I 2021 arbejdes med ”infrastruktur inden
for bygrænsen” med det mål, at den nye Kommunalbestyrelse i begyndelsen af 2022
kan vedtage den endelige plan. ”Tilkobling til ny statslig infrastruktur” vil
der blive arbejdet videre med efterhånden, som viden om denne bliver mere
konkret.

Ved dette møde skal udvalget tage stilling til vision og mål
for [adresse] infrastruktur samt principper for trafikstruktur for alle
trafikanttyper. Beslutningerne vil indgå i det videre arbejde med detaljering
af infrastrukturplanen og udformning af et projektkatalog.

Vision og oplæg til mål findes i et selvstændigt bilag
(Bilag 1) for at vise, hvordan der tages afsæt i eksisterende planlægning.

For at anskueliggøre produktet gennem den langstrakte proces
er analysekort, forslag til trafikstruktur og øvrige forventede elementer i den
samlede plan, samt delelementer fra tidligere møder denne gang samlet i en
’skitse til infrastrukturplan’, som vil blive detaljeret i en spiralproces med
interessenterne indtil den endelige vedtagelse (Se Bilag 2 – Skitse til
infrastrukturplan for Kalundborg By). Jens Iversen giver et overblik over
hvilke tiltag, der kan styrke byens infrastruktur og den tilknyttede økonomi
(se Bilag 3, som viser nogle eksempler på konkrete projekter i
projektkataloget).

Skitse til infrastrukturplan og projektkataloget detaljeres,
inden forelæggelse for det nye Teknik- og Miljøudvalg, med inddragelse af
ressourcepersoner og fokusgrupper fra blandt andet Partnerskab for Logistik og
Transport, Dialogforum for Færdselssikkerhed samt Vores Kalundborg og
Erhvervsforeningen. Teknik- og Miljøudvalget kan inden endelig vedtagelse af
planen beslutte, om øvrige parter skal inddrages eller høres, eksempelvis ved
en høring eller et borgermøde.

**Økonomiske konsekvenser**

Ingen økonomiske konsekvenser.

**Bilag**

|  |  |
| --- | --- |
| Bilag 1 - Oplæg til mål og visioner for Infrastrukturplan for Kalundborg By | 326-2021-259226 |
| Bilag 2 - Skitse til infrastrukturplan for Kalundborg By | 326-2021-259225 |
| Bilag 3 - Projektkatalog Eksempler word | 326-2021-259224 |